Zápis zo zasadnutia Komisie životného prostredia, výstavby a územného plánovania, konaného dňa 21.09.2016 o 17:00 hod. v zasadačke Obecného úradu Jaslovské Bohunice pod POŠTOU.

Prítomní členovia komisie: Ing. Bokor Ľuboš, Ing. Pekár Vladimír, Ing. Varga Marián, Ing. Peter Kiripolský, Viliam Čapkovič 
Ospravedlnený člen komisie: -
Prítomní za obecný úrad: starostka Krajčovičová Božena, Nádaská Gabriela, Tomašovičová Veronika
Prítomní prizvaní: Bartík, a Doležal- BAPO s.r.o., Tomáš Martin, Buček Marian-interiérový dizajn, Ing. Chmelo Stanislav, Mgr. Puškár-riaditeľ ZŠ, Ing. Jozef Čápka
Prítomní prizvaní poslanci: Ing. Slivenský Peter, Ing. Gajarský Miroslav, Ing. Miklošovič Pavol,  Pekarovič Ján

Na začiatku dal predseda komisie hlasovať o programe:
 
Program rokovania:
 
1.	Štúdia BIOKÚPALISKO/ 
2.	Štúdia CHEMICKÉ KÚPALISKO 
3.	Koordinačná situácia Krátke pole
4.	Rekonštrukcia Základnej školy Jaslovské Bohunice
5.	Rôzne
 
Hlasovanie: 	za: 		4 (Bokor, Pekár, Čapkovič, Kiripolský)
		proti:		0
		zdržal sa: 	0 
 
 Program schválený
17.08 hod. prišiel V. člen komisie -Marián Varga

1.+2. Štúdia BIOKÚPALISKA a CHEMICKÉHO KÚPALISKA

       Projektanti odprezentovali štúdiu biokúpaliska a chemického kúpaliska,. Bola uvedená vizualizácia oboch kúpalísk, riešenia kúpalísk, výhody a nevýhody, predpokladané náklady a výnosy.

Komisia berie obe štúdie kúpalísk na vedomie ako aj skutočnosť, že od vypracovania projektových dokumentácií, cez schvaľovanie, stavebné povolenie  a výber dodávateľa je realizácia kúpaliska možná najskôr v roku 2018. 

Hlasovanie: 	za: 		4 (Bokor, Pekár, Čapkovič, Varga, Kiripolský)
		proti:		0
		zdržal sa: 	0 

•	z komisie sa ospravedlnil Viliam Čapkovič 

3. Koordinačná situácia – Krátke pole

       Komisia bola projektantom Ing. Stanislavom Chmelom oboznámená s návrhom inžinierskych sietí v lokalite Krátke pole . Na ulici Šidúnky by boli navrhnuté prečerpávačky splaškovej kanalizácie a na opačnej strane Krátkeho pola navrhuje projektant odvodnenie dažďovej vody otvoreným rigolom a odvedenie vody do odvodňovacieho kanála za vonkajším okruhom.
       Vzhľadom na nerozrezávanie novej asfaltovej cesty na vonkajšom okruhu a súčasne nedostatok verejného priestranstva pre vedenie inžinierskych sietí  a ich zokruhovanie ako aj vybudovanie chodníka v jednej línii pozemkov – a to v časti pri vonkajšom okruhu, nie je možné k týmto pozemkom doviesť a zokruhovať inžinierske siete ako aj vybudovať potrebný chodník
       Projektant preto navrhuje, aby táto časť bola riešená samostatne, pričom do návrhu bude uvažovať s kapacitou aj  pre tieto pozemky
       Zasieťovanie, zokruhovanie sietí  a zrealizovanie chodníka je možné len po parcelách viacerých vlastníkov. Z tohto dôvodu je nutné, aby došlo k dohode s vlastníkmi a k ich súhlasu. Projektant pripraví návrh aj pre takýto variant, pričom by sa mohol realizovať v II. etape.

Komisia s týmto návrhom súhlasí.

Hlasovanie:  za: 4 (Bokor, Pekár, Varga, Kiripolský)
              proti: 0
              zdržal sa: 0 

•	z komisie sa ospravedlnil Ing. Vladimír Pekár

4. Rekonštrukcia Základnej školy – interiér

      Interiérový dizajnér Marián Buček  odprezentoval svoj návrh ako zrekonštruovať vnútorné priestory školy. 
      Prvoradá je kompletná výmena elektr. rozvodov, pričom by sa súčasne pripravila kabeláže do každej triedy pre dataprojektor a taktiež príprava pre kamerový systém na vhodné miesta. 
      Modernizácia tried ako aj zvyšných priestorov by spočívala najmä v presvetlení a prevzdušnení priestorov a to novými farbami, prvkami a materiálmi. 
       Bola by vytvorená nová priestorová časť - tzv. prezliekáreň, kde by boli sústredené takmer všetky skrinky s lavičkami. Časť skriniek by zostala aj vo vestibule, kde by sa mohli ešte aj dopĺňať podľa  potreby.  Pripravila by sa miestnosť aj pre psychológa a nové priestory pre upratovačky a školníka. Byt sa rekonštruovať nebude, podľa  potreby sa prerobí na školské využitie . Do jedálne sa presunú umývadlá z chodby , urobí sa nové presklenie a podľa potreby aj odvetranie.
       Slabo vykurované priestory sa musia doriešiť. 
       Skladové priestory v telocvični by sa mali rozšíriť min. o rozmery na  skladovanie pre 2 pinpongové stoly. 
       Spoločenskú miestnosť zrekonštruovať a pripraviť aj na tanečný odbor ZUŠ.
       V koncertnej sále ZUŠ doplniť klimatizáciu.
       Vstup do telocvične by mal tvoriť samostaný priestor s dvomi bránkami.

      Vzhľadom na to, že aj prítomný riaditeľ školy s takýmto návrhom ako vyhovujúcim pre školu - súhlasí,  komisia odporúča tento návrh schváliť..

Hlasovanie: 	za: 		3 (Bokor, Varga, Kiripolský)
		proti:		0
		zdržal sa: 	0

5.	Rôzne

•	Pani. Noskovičová Irena požiadala o pomoc komisiu pri riešení dlhodobého problému – roky nevyčistený  pozemok p.č. 258/158, k.ú.: Bohunice v lokalite Krátke pole , ktorý  jej bol pridelený pri pozemkových úpravách po pôvodnom vlastníkovi - Ing. Štefan Dubovský. Ten do dnešného dňa ani po niekoľkých výzvach vlastníčky a ani po výzve obce celkom pozemok nevyčistil . Do dnešného dňa je  pozemok plný suchých haluzí a starých stromov ako uviedla.
       Taktiež uviedla, že jej bol pridelený aj  pozemok pri tenisových halách, kde stále parkujú autá návštevníkov štadióna - pozemok p.č. 258/112 o výmere 512 m2  v k.ú.: Bohunice a pozemok p.č. 258/147  o výmere 240 m2, ktorý nemožno taktiež využiť ako stavebný pozemok.

        Komisia navrhuje opätovne zaslať výzvu z obce Ing. Štefanovi Dubovskému na vypratanie predmetného pozemku-vyčistenie od stromov, koreňov a haluzí a pozemky p.č. 258/112 a 258//147 v k.ú.: Bohunice, ktoré vlastníčka nemôže využiť ako stavebné pozemky  - navrhuje, aby obec odkúpila . 

Hlasovanie: 	za: 		3 (Bokor, Varga, Kiripolský)
		proti:		0
		zdržal sa: 	0 

                                                                       ........................................              
                                                                            Ing. Ľuboš Bokor
                                predseda Komisie životného prostredia, výstavby a územného plánovania

zapísala: Gabriela Nádaská, 21.9.2016, Jasl. Bohunice